Τζόνι Γιονγκ Μπος

Ο Τζόνι Γιονγκ Μπος (αγγλικά: Johnny Yong Bosch) είναι Αμερικανός ηθοποιός, μουσικός, τραγουδιστής και γνώστης πολεμικών τεχνών.

 Πρώιμη ζωή 
Ο Μπος γεννήθηκε στις 6 Ιανουαρίου του 1976 στο Κάνσας Σίτι στην πολιτεία Μιζούρι, και μεγάλωσε στο Γκάρλαντ του Τέξας ως Τζον Τζέι Μπος. Ο πατέρας του ήταν στρατιώτης και γνώρισε τη μητέρα του κατά τη διάρκεια της θητείας του στη Νότια Κορέα.

Ο Μπος έδειξε ενδιαφέρον για τις πολεμικές τέχνες από νεαρή ηλικία, εμπνευσμένος από διάφορες ταινίες πολεμικών τεχνών και τον Μπρους Λι. Ξεκίνησε την εκπαίδευσή του σε αυτές προσπαθώντας να μιμηθεί κινήσεις τον Λι καθώς και τον Τζάκι Τσαν. Εκτός από την εκπαίδευση στις πολεμικές τέχνες, στις οποίες κέρδισε αρκετούς αγώνες, έπαιξε και ποδόσφαιρο.

 Καριέρα 

 Power Rangers 
Ο Μπος πέρασε από οντισιόν για το σόου Power Rangers στο Ντάλας, αφού ο εκπαιδευτής πολεμικών τεχνών του,το ανέφερε την ακρόαση αυτή. Το 1994, πήρε το ρόλο του Adam Park, του νέου Μαύρου Power Ranger, αντικαθιστώντας τον Γουόλτερ Εμάνουελ Τζόουνς στη δεύτερη σεζόν του Mighty Morphin Power Rangers. 

Ο Μπος είπε ότι όταν πήρε το μέρος, άλλαξε το μεσαίο του όνομα σε Γιονγκ, το οποίο ήταν μέρος του ονόματος της μητέρας του, κατόπιν αιτήματος του Saban που πίστευε ότι το όνομά του έπρεπε να είναι πιο ασιατικό.

 Μεταγλώττιση 
Ο Μπος έκανε το ντεμπούτο του στη φωνητική ηθοποιία μέσα από τον ρόλο του ως Kaneda στην αγγλική μεταγλώττιση της κλασικής ταινίας άνιμε Akira. Ένας ακόμη διάσημος χαρακτήρας στον οποίο έδωσε τη φωνή του ήταν ο Vash the Stampede από το Trigun. Δούλεψε ξανά με τον Koichi Sakamoto στην ταινία Broken Path. 

Ο Μπος έδωσε επίσης τη φωνή του στον πρωταγωνιστή του Lelouch Vi Brittania από το Code Geass. Επίσης άλλοι του χαρακτηριστικοί ρόλοι είναι ο Yu Narukami από το Persona 4,ο Yukio Okumura από το Blue Exorcist κι ο Hajime Hinata από το Danganronpa 3 The End of Hope's Peak Academy.

Ο Μπος επανέλαβε το ρόλο του Vash the stampede για την reboot σειρά Trigun Stampede.

Παράλληλα, ο Μπος εργάστηκε ως ηθοποιός φωνής σε βιντεοπαιχνίδια όπως το Eternal Sonata, Sakura Wars: So Long, My Love και το Mortal Kombat X,τον Yu Narukami στη σειρά βιντεοπαιχνιδιών του Persona 4 και τον Hajime Hinata για το βιντεοπαιχνίδι Super Danganronpa 2:Goodbye Despair.

 Μουσική 
Εκτός από τη μεταγλώττιση, ο Μπος ασχολείται και με τη μουσική, όντας αυτοδίδακτος στην κιθάρα. Στο συγκρότημα του Eyeshine, παρέχει φωνητικά, σύνθεση τραγουδιών και κιθάρα. Οι μουσικές του εμπνεύσεις περιλαμβάνουν τα συγκροτήματα Beatles, Foo Fighters, Nirvana, Oasis, Led Zeppelin και κάποια soundtracks ταινιών.

Η μπάντα κυκλοφόρησε ένα ορχιστρικό άλμπουμ με τον τίτλο Σονόσις.Το άλμπουμ κυκλοφόρησε τον Νοέμβριο του 2011.

Το 2018 ο Μπος κι ο Μασατάκα Γιαζάκι,που ήταν κιθαρίστας του συγκροτήματος των Eyeshine σχηματίσαν μία νέα μπάντα με το όνομα Where giants fall.Κυκλοφόρησαν το πρώτο τους άλμπουμ τον Νοέμβριο του 2021.

 Προσωπική ζωή 
Η μητέρα του Μπος έχει καταγωγή από την Κορέα και ο πατέρας του είναι Αμερικάνος με ιρλανδική και γερμανική καταγωγή. Είναι το δεύτερο από τα τέσσερα παιδιά της οικογένειάς του. Παντρεύτηκε με την σύντροφο του,την Έιμι στις 21 Μαρτίου του 2003. Έχει μια κόρη που ονομάζεται Νόβι και έναν γιο που ονομάζεται Τζέτσον.

 Παραπομπές 

Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί φωνής
Κατηγορία:Αμερικανοί μουσικοί
Κατηγορία:Αμερικανοί γερμανικής καταγωγής
Κατηγορία:Αμερικανοί ιρλανδικής καταγωγής